கேள்வி: 3,3-இருமெத்தில்பெண்டேன் - பண்புகள் பற்றி விளக்கவும்.
பதில்: 1929 ஆம் ஆண்டில் கிரகாம் எட்கர் மற்றும் சியார்ச்சு காலிங்கேர்ட்டு ஆகியோர் 3,3-டைமெதில்பெண்டேனை உருவாக்கி அதன் இயற்பியல் பண்புகளை முதன்முறையாக அளந்தனர். அளவீடுகள் 20 °செல்சியசு வெப்பநிலையில் எடுக்கப்பட்டன. அவை பிற்காலத்தில் பயன்படுத்தப்பட்ட நிலையான அளவீட்டு நிலைமைகள் அல்ல. 3,3-இருமெத்தில்பெண்டேன் சேர்மத்திற்கு அவர்கள் 0.6934 அடர்த்தியை 20 °செல்சியசு வெப்பநிலையில் அளவிட்டனர். அடர்த்தியின் மாற்ற விகிதம் Δd/ΔT 0.000848 ஆகும். மின்கடத்தா மாறிலி மதிப்பு 1.940 ஆகும். 20° செல்சியசு வெப்பநிலையில் ஒளிவிலகல் குறிப்பெண் மதிப்பு 1.39114 ஆகும். மாறாவெப்பநிலை சுருக்கத்தன்மை அளவு 0.00011455 என்றும் சமவெப்ப சுருக்கத்தன்மை 0.00014513 வளிமண்டலங்கள் என்றும் அளவிடப்பட்டன. ஒலி வேகம் 1.1295 கிமீ/வி. ஆகவும் வெப்ப விரிவாக்க குணகம் 0.002467/° ஆகவும் இருந்தன. பரப்பு இழுவிசை 19.63 டைன்கள்/செ.மீ. பாகுத்தன்மை 0.00454. எரிப்பு வெப்பம் 11470 கலோரி/கிராம் ஆகவும் இருந்தன. இந்த அளவு மற்ற எப்டேன்களைப் போலவே உள்ளது.